**The Neon Lights Tour** הוא סיבוב ההופעות הרביעי שקיימה הזמרת האמריקאית דמי לובאטו. הסיבוב החל ב-9 בפברואר 2014 וסווג כסיבוב קידום מכירות, אשר נועד לקדם את אלבום האולפן הרביעי שלה "Demi". למעט הופעה אחת באירופה, מסע ההופעות נדד בין צפון אמריקה לדרום אמריקה ונמשך כחמישה חודשים עד 1 ביוני 2014, מה שהופך אותו למסע ההופעות הקצר ביותר של לובאטו. הופעות החימום כללו את שר לויד, הלהקות פיפת' הרמוני וליטל מיקס והקוסם קולינס קי. בנוסף קורד אוברסטריט וניק ג'ונאס, שגם שימש כמנהל מוזיקלי וקריאטיבי של המופע, התארחו כזמרים ונגנים במספר הופעות.

רקע
---

מאז שסיימה את סיבוב ההופעות האחרון שלה **A Special Night with Demi Lovato** במרץ 2013, לובאטו המשיכה להתמקד במוזיקה כשהוציאה לאור את אלבום האולפן הרביעי שלה "Demi" והקליטה מספר שירי פסקול. היא לאחר מכן חזרה לשמש כשופטת בעונה השלישית של תוכנית המציאות "אקס פקטור" בגרסתה האמריקאית, אמנם בסוף העונה, שהייתה גם סוף שנת 2013, לובאטו החליטה לעזוב את התוכנית והסבירה "היה באמת מדהים, אבל אני מאוד מתרגשת לקראת 2014. אני הולכת להקדיש את כולה ולחלוטין למוזיקה - יציאה לסיבוב הופעות ועבודה על אלבום חדש".

ב-9 בפברואר 2014 נפתח סיבוב ההופעות שכלל 43 הופעות והכיל 4 לגים. הלג הראשון התקיים בצפון אמריקה וכלל 29 הופעות כשהוא נודד בין קנדה לארצות הברית. הלג השני נדד בין ארבע המדינות ברזיל, ארגנטינה, צ'ילה ואקוודור בדרום אמריקה עם 11 הופעות, כאשר 8 מתוכן נערכו בברזיל. הלג השלישי הכיל שתי הופעות במקסיקו, ואילו הלג הרביעי, שהיה היחיד שהתקיים באירופה, התקיים במתכונת הופעה אינטימית בלונדון. לאורך כל מסע ההופעות כמעט תמיד היה הפרש של יום אחד או יותר בין הופעה להופעה.

קידום ופיתוח
------------

ב-27 בספטמבר 2013 פורסם סרטון קצר בעמוד הפייסבוק הרשמי של דמי לובאטו שהציג בנורות ניאון את צמד המילים "Neon Lights", ומתחתיו נכתב "29/9. 6 בערב". יומיים לאחר מכן, בתאריך ובשעה שצוינו, הוכרז על סיבוב ההופעות The Neon Lights Tour, שנקרא על שם הסינגל השלישי של לובאטו "Neon Lights" מתוך אלבום האולפן הרביעי שלה *Demi*, לצד פרסום תאריכי ההופעות. כשבוע וחצי לאחר מכן, ב-5 באוקטובר הכרטיסים היו זמינים למכירה. בתוכנית הגמר של "אקס פקטור" שהתקיימה ב-19 בדצמבר 2013, לובאטו הודיעה על תוכניותיה לוותר על כיסא השופטת על מנת להקדיש את רוב זמנה בשנת 2014 להתמקדות במוזיקה. כשנשאלה על סיבוב ההופעות בריאיון לאתר MTV, שנערך באותו יום אבל פורסם כשבוע מאוחר יותר, לובאטו הצהירה כי "אתם יכולים לצפות להופעה שמעולם לא ביצעתי בעבר. אני מאוד נרגשת. בהופעות הקודמות שלי התמקדתי רק במוזיקה, אבל הפעם אני רוצה שההופעה הזו תדבר על העצמה נשית, אני רוצה שהיא תהיה מסיבה ענקית ושכולם ייהנו ויעזבו עם חוויה מדהימה".

ב-4 בפברואר 2014 נודע שניק ג'ונאס ישמש כמנהל המוזיקלי והקריאטיבי של סיבוב ההופעות, ובאותו היום פורסם וידאו טיזר בערוץ היוטיוב הרשמי של לובאטו, שגם הופיע בסיבוב ההופעות עצמו. בראיון משותף עם לובאטו לאתר MTV שלושה ימים לאחר מכן, ניק ג'ונאס מספר על תהליך העבודה על המופע באומרו "דמי ניגשה רק אל הצוות הקריאטיבי של המופע - שאחראי גם על הוידאו וגם על המוזיקה - ואמרה 'אני רוצה לתת למעריצים משהו מיוחד מכל חלק הכי קטן שקיים במופע'. מה שעשינו היה לחפש ברשת מה המעריצים רוצים לשמוע ומה היא ניגנה בשני סיבובי ההופעות האחרונים, ואמרנו 'אוקיי, אלו השירים שצריך לנגן, איך אנחנו יכולים לשחזר אותם ולגרום להם להישמע כמו שהיא נשמעת היום?', אז הרבה מהשירים האלו הם אפילו לא העיבודים המקוריים. הם שוחזרו לגמרי". דמי הוסיפה על דבריו ש"גם הפכנו אותם ליותר עדכניים, גרמנו לשירים מלפני שנתיים להישמע כמו המוזיקה של היום". באותו הראיון דמי מציינת שהשינוי התעורר בהשראתה של לא אחרת מאשר קווין בי: "אני גם נורא הושפעתי מביונסה, שעשתה וידאו-קליפ לכל אחד מהשירים באלבום, ובחלק מהם (הסרטונים במופע) היו רעיונות שלי לוידאו-קליפים שחשבתי עליהם במשך תקופה ו...אני מתרגשת שהאנשים ייראו את זה".

מהלך ההופעה
-----------

### הופעות חימום

הופעות החימום בצפון אמריקה כללו באופן רשמי את פיפת' הרמוני, ליטל מיקס ושר לויד, ואילו האמנית דניאלה מייסון חיממה את לובאטו באופן חד-פעמי בהופעה בפנסילבניה. להקת הבנות האמריקאית The Rosso Sisters פתחה עבור לובאטו בהופעות שהתקיימו בדרום אמריקה ובמקסיקו. הופעות החימום כללו מניות בלבד, שנבחרו כביטוי להעצמה נשית שהיוותה את הסמל של מסע ההופעות.

### ההופעה המרכזית

ההופעה נמשכה כשבעים דקות במהלכה לובאטו, חברי הלהקה שלה ושתי זמרות רקע שרו וניגנו יחד. במשך כל זמן המופע הוקרנו על המסכים קטעי וידאו שונים שהתחלפו עם כל שיר, כמו גם רוב השירים שלא נכללו באלבום "Demi" בוצעו בעיבוד מחודש. ההופעה החלה כאשר האולם הוחשך ועל המסכים הופיע קטע וידאו של לובאטו כשהיא מתחת למים. מיד אחר כך הוקרן הווידאו-קליפ של השיר "Heart Attack" בעוד לובאטו שרה את הפתיחה, אם כי היא הופיעה לעיני הקהל רק לאחריה כשעלתה מתחתית הבמה. השיר השני שביצעה הוא **Remember December** בעיבוד חדשני, כשהבמה מוארת בלבן עם אפקטים מהבהבים, ועל המסכים מופיע קטע וידאו בו היא נראית בסביבה חורפית עם שלג שיורד על ראשה. עם סיום השיר האורות התחלפו לצבע אדום כשברקע אפקטים של אש, ולובאטו החלה לשיר את **Fire Starter**. לקראת השיר הבא, שבוצע אף הוא בגרסה מודרנית, קטע הווידאו על המסכים שוב התחלף. הווידאו החדש נשא את שם השיר **The Middle**, כאשר במהלך הקרנתו לובאטו החלה לנגן את הפתיחה של השיר על תופים עם ליווי מצד המתופף. השיר העוקב היה **Really Don't Care**, שהתחיל להתנגן כאשר לובאטו נשענת על גבו של הגיטריסט הראשי במרכז הבמה המוארת באורות ורודים וכחולים. מלבד 7 ההופעות האחרונות של הלג הראשון בהן נכחה שר לויד, שבמקור שרה את השיר יחד עם דמי, היו אלו זמרות הרקע ששרו את חלקה בשיר ולמעט 7 הופעות אחרות שני השירים הבאים היו **Catch Me**, אותו לובאטו שרה וניגנה בעיבוד מחודש ובגרסה אקוסטית, ו-**Here We Go Again** שזכה אף הוא לחידוש. בחמש הופעות אחרות שני השירים זכו לליווי בשירה ובנגינה על גיטרה חשמלית מצד הזמר ניק ג'ונאס.

לאחר מכן לובאטו הופיעה עם השיר **Made in the USA**, חוץ מ-3 הופעות, כשבהופעה השנייה בלבד היא אירחה את חברה מהסדרה "גלי", קורד אוברסטריט. לקראת השיר הבא **Nightingale** הבמה התמלאה עשן, לובאטו הייתה ישובה על כיסא וברקע התנגן פסנתר בלבד. לקראת השיר שלאחריו **Two Pieces** לובאטו קמה ממקומה וביצעה אותו בקדמת הבמה. בחלק מההופעות היא ירדה אל מתחת לבמה בקטע מעבר ושרה את המשך השיר כשהיא מסתובבת קרוב לקהל. לפני ששרה וניגנה על פסנתר את השיר הבא **Warrior**, לובאטו פנתה אל הקהל והקדישה מספר דקות לדיבור על העצמה אישית, כאשר ההקדשה משתנה מעיר לעיר, ובכך הפך חלק זה לקטע האישי ביותר של ההופעה. במהלך השיר התנגן וידאו שלה עוטה שריון על כל גופה. לאחר מכן היא ביצעה את השיר **Let It Go**, ואחריו שרה את **Don't Forget**, למעט ההופעה בוונקובר, שהיה היחיד מבין השירים הישנים שלה שלא זכה לעיבוד אחר. בסוף השיר הופיע על המסכים וידאו מונטאז', שהציג את ציר הזמן של לובאטו מבחינה מוזיקלית לפי וידאו קליפים מכל השנים, וכשהופיעו שלושת קטעי הווידאו של הסינגלים **This Is Me**, **La La Land** ו-**Here We Go Again** היא שרה משפט קצר מכל שיר. רגע לפני סוף ההקרנה לובאטו מציינת "זו הייתי אני לאורך השנים...ואז...גדלתי". מיד אחרי כן, ומלבד הופעה אחת היא הופיעה עם השיר **Got Dynamite** עם תנועות פרובוקטיבית, כשאת סופו היא מנגנת על גיטרה חשמלית. עם סיומו האורות כבים, ומיד אחר כך היא מתחילה לשיר את **Unbroken** בגרסה עכשווית. אחרי מעבר קצר היא מבצעת את **Neon Lights** בגרסת מועדונים, כשברקע מתנגן הווידאו הקליפ של השיר, והבזקי עשן בצבע ורוד צצים בכל פעם שהיא שרה את הפזמון. בסיום השיר תותחי הקונפטי שמופעלים כלפי הקהל סוגרים את ההופעה.

### הדרן

ההופעה בבלו הוריזונטה, ברזיל, 1 במאי 2014
ההדרן מתחיל עם הקרנת קטע וידאו שמציג את השינוי החיובי בחייה; תחילה מופיעים סיקורים שונים של התקשורת בעקבות התקרית שהובילה לכניסתה למכון גמילה בשנת 2010, ולאחר מכן מוצגים קטעי וידאו מתוך טקסי פרסים בהם זכתה. לאחר ההקרנה לובאטו נכנסת אל הבמה ושרה את **Skyscraper**, כשלקראת סופו הפלטפורמה עליה היא עומדת עולה למעלה, והשיר האחרון איתו היא מופיעה מיד לאחר מכן הוא **Give Your Heart a Break**. במבט כללי על ההופעה היא שונה מכל שאר ההופעות שקיימה לובאטו עד כה; המופע מכיל פירוטכניקה רבה, התאורה מופעלת לכל אורכו וקטעי וידאו מושקעים הוכנו מבעוד מועד, כמו גם לובאטו זזה בחופשיות על הבמה בסטייל הרוקיסטי המאפיין אותה.

### קטעים מיוחדים

בהופעה שהתקיימה בברזיל ב-28 באפריל, אחותה הקטנה למחצה מדיסון דה לה גרזה עלתה לבמה ושרה יחד איתה את **Really Don't Care**. נוסף על כן, במסגרת הלג הראשון נכנס לרשימת השירים של חמש הופעות בלבד השיר **Stop The World**, אותו ביצעה בעיבוד מחודש יחד עם ניק ג'ונאס במקביל לנגינה של שניהם על גיטרות אקוסטית וחשמלית. בהופעה באינדיאנפוליס שחתמה את הלג הראשון, כל חבריה ביחד עם אחותה מדיסון עלו לבמה עם חולצות שלה במהלך השיר **Here We Go Again** והחלו לשיר ביחד איתה.

אופנה
-----

במסגרת הלג הראשון לובאטו נראתה עם שיער ורוד, והיא הופיעה עם תלבושת אחת לאורך כל ההופעה; היא לבשה חולצת צווארון לבנה מתחת לג'קט שחור, יחד עם ג'ינס קרעים שחור או טייץ כשמעליו חצאית סקוטית קצרה, ומגפונים שחורים. כשעלתה לבמה לטובת ההדרן היא נראתה בשמלה שחורה עם חגורה, כאשר בשלב מסוים עובד במה הוריד ממנה את החלק שמתחת לחגורה, שהתברר כג'קט שחור אותו לבשה מיד לאחר מכן, והיא נשארה עם טייץ שחור. בשני הלגים הבאים לובאטו התלבשה באופן דומה מהמכנסיים ומטה, עם גופייה שחורה מתחת לג'קט שחור נוצץ. בהופעה האחרונה בלונדון היא לבשה גופייה לבנה עם בד לבן מתנוסס מאחור ומעליו ג'קט שחור עם שרוולי כותנה, כשהיא עונדת שרשרת זהב ארוכה לצווארה. יתר על כן במהלך כל סיבוב ההופעות היא ביצעה שינויים בשיערה פעמיים, כשעשתה קרחת צד וכשהחליפה את צבע שיערה לבלונד.

ביקורות
-------

כתב אתר בילבורד ג'ייסון ליפשיץ ביקר את ההופעה לחיוב כשהגדיר אותה כ"ערב מהנה ביותר", ובנוסף ציין כי ביצוע השיר "Neon Lights" היה "הרגע הבלתי נשכח של המופע." זאת ועוד, הכתב התייחס לווידאו הפתיחה של ההדרן בהופעה שהוקרן לפני ביצוע השיר "Skyscraper", ואמר כי "המונטאז' הוא גלוי לב ומשפיע באופן מפתיע." השדרנית מרי דיאז מרדיו 99.7 NOW שיבחה את ההופעה באומרה "שווה את ההמתנה ויותר! חבורת מוזיקאים מלאה בכישרון, יופי, קולות מדהימים, תפאורה מהממת, וקסם." כתב אחר טען שההופעה "ראוותנית אך אינטימית באופן בולט" ובנוסף הצהיר כי "לא הייתה כוראוגרפיה ורק תלבושת אחת הוחלפה, אמנם אין צורך בהסחות דעת נוצצות כשאתה יכול לשיר מעומקי נשמתך כמו דמי ולהתחבר אל הקהל ברמה רגשית כל כך. זה לא אומר שההפקה הייתה משעממת. רחוק מזה." כתב מאתר International Business Times האוסטרלי כינה את סיבוב ההופעות "אפי" והסביר כי "משהו שניתן לצפות לו כיוון שדמי עשתה הכל על מנת לרצות ולהדהים את המעריצים." כתב נוסף בשם ג'ים הרינגטון נתן ביקורת שלילית על ההופעה הווקאלית של לובאטו וציין כי המופע "בקושי מעניין מספיק כדי למשוך את תשומת ליבו של מישהו."

רשימת השירים
------------

### הופעות חימום

| פיפת' הרמוני (צפון אמריקה) |
| --- |
| 1. "Me & My Girls"2. "Better Together"3. "Leave My Heart Out of This"4. "Independent Women" (קאבר של דסטיניז צ'יילד)5. "Don't Wanna Dance Alone"6. "Miss Movin' On" |

| ליטל מיקס (צפון אמריקה) |
| --- |
| 1. "Salute"2. "Move"3. "DNA"4. "No Scrubs" + "Bootylicious" + "Don't Let Go" (מחרוזת קאברים: TLC, דסטיניז צ'יילד, En Vogue)5. "Little Me"6. "Word Up!" (קאבר של Cameo)7. "Wings" |

| שר לויד (צפון אמריקה) |
| --- |
| 1. "Swagger Jagger"2. "Dirty Love"3. "Sirens"4. "Oath"5. "I Wish"6. "With Ur Love"7. "Want U Back" |

| The Rosso Sisters (דרום אמריקה + צפון אמריקה #2) |
| --- |
| 1. "I Like Boys"2. "Mamacita" (רק במקסיקו)3. "We Don't Care About That Anyway"4. "See You Smile"5. "Hola Hola"6. "Wasteline" (רק במקסיקו) |

### הופעה מרכזית

| דמי לובאטו |
| --- |
| 1. "Heart Attack"2. "Remember December"3. "Fire Starter"4. "The Middle"5. "Really Don't Care"6. "Stop The World" (עם ניק ג'ונאס)(רק בוונקובר, סן חוזה, אנהיים, מזרח רד'רפורד ובהופעה הראשונה בוולינגפורד)7. "Catch Me"(למעט גלנדייל, בת'לם, ההופעה השנייה בוולינגפורד, יוניונדייל, אובורן הילס, רוזמונט, אומהה וסיינט פול)(עם ניק ג'ונאס רק בוונקובר, סן חוזה, אנהיים, מזרח רד'רפורד ובהופעה הראשונה בוולינגפורד)8. "Here We Go Again"(למעט גלנדייל, בת'לם, ההופעה השנייה בוולינגפורד, יוניונדייל, אובורן הילס, רוזמונט, אומהה וסיינט פול)(עם ניק ג'ונאס רק בוונקובר, סן חוזה, אנהיים, מזרח רד'רפורד ובהופעה הראשונה בוולינגפורד)9. "Made in the USA"(למעט גלנדייל, בת'לם וההופעה השנייה בוולינגפורד)(עם קורד אוברסטריט בסן חוזה)10. "Nightingale"11. "Two Pieces"12. "Warrior"13. "Let It Go"14. "Don't Forget" (עם דוגמיות של "This Is Me" + "La La Land" + "Here We Go Again")(למעט ונקובר)15. "Got Dynamite" (למעט ההופעה השנייה בוולינגפורד)16. "Unbroken" (למעט גראנד רפידס)17. "Neon Lights"     **הדרן**18. "Skyscraper"19. "Give Your Heart a Break" |

משתתפים
-------

| שם | הופעה | תפקיד |
| --- | --- | --- |
| דמי לובאטו | מרכזית | שירה, תופים, גיטרה אקוסטית, פסנתר, גיטרה חשמלית |
| פיפת' הרמוני | פתיחה/חימום | שירה |
| ליטל מיקס | פתיחה/חימום | שירה |
| שר לויד | פתיחה/חימום | שירה |
| קול פלאנט | מרכזית | דיג'יי |
| מייק מנינג | מרכזית | גיטרות |
| מייקל ריד | מרכזית | תופים |
| סטיבן רודריגז | מרכזית | גיטרה בס |

תאריכי הופעות
-------------

ההופעה בקולומבוס שבאוהיו, 22 במרץ 2014

| תאריך | עיר | מדינה | אולם | הופעות חימום | הכנסות |
| --- | --- | --- | --- | --- | --- |
| כרטיסים | נמכרו | תפוסה | רווח |
| צפון אמריקה |
| 9 בפברואר 2014 | ונקובר | קנדה | Rogers Arena | פיפת' הרמוניליטל מיקס | 15,874 | 15,874 | 100% | $704,820 |
| 11 בפברואר 2014 | סן חוזה, קליפורניה | ארצות הברית | SAP Center | 14,066 | 14,066 | 100% | $673,546 |
| 13 בפברואר 2014 | אנהיים, קליפורניה | הונדה סנטר | 13,481 | 13,481 | 100% | $473,364 |
| 15 בפברואר 2014 | גלנדייל, אריזונה | גילה ריבר ארנה |
| 17 בפברואר 2014 | גרנד פריירי, טקסס | Verizon Theatre at Grand Prairie |
| 19 בפברואר 2014 | יוסטון, טקסס | טויוטה סנטר | 6,799 | 6,799 | 100% | $369,306 |
| 21 בפברואר 2014 | אטלנטה, ג'ורג'יה | פיליפס ארנה | 8,813 | 8,813 | 100% | $400,275 |
| 23 בפברואר 2014 | שארלוט, קרוליינה הצפונית | Time Warner Cable Arena |
| 25 בפברואר 2014 | סאנרייז, פלורידה | BB&T Center |
| 26 בפברואר 2014 | טמפה, פלורידה | Amalie Arena |
| 1 במרץ 2014 | קמדן, ניו ג'רזי | BB&T Pavilion |
| 2 במרץ 2014 | פיירפקס, וירג'יניה | EagleBank Arena | 8,525 | 7,123 | 83.5% | $357,973 |
| 4 במרץ 2014 | בת'לם, פנסילבניה | Sands Casino Resort Bethlehem | דניאלה מייסוןליטל מיקס |
| 6 במרץ 2014 | ווסטר, מסצ'וסטס | DCU Center | פיפת' הרמוניליטל מיקס | 10,676 | 9,037 | 84.5% | $421,463 |
| 7 במרץ 2014 | מזרח רד'רפורד, ניו ג'רזי | Izod Center |
| 8 במרץ 2014 | וולינגפורד, קונטיקט | Oakdale Theatre |
| 9 במרץ 2014 |
| 11 במרץ 2014 | יוניונדייל, ניו יורק | Nassau Veterans Memorial Coliseum | 11,272 | 11,272 | 100% | $637,637 |
| 13 במרץ 2014 | אובורן הילס, מישיגן | הפאלאס של אובורן הילס | 13,193 | 8,189 | 62% | $326,596 |
| 14 במרץ 2014 | רוזמונט, אילינוי | אולסטייט ארנה |
| 16 במרץ 2014 | אומהה, נברסקה | CenturyLink Center Omaha |
| 18 במרץ 2014 | סיינט פול, מינסוטה | אקסל אנרג'י סנטר |
| 20 במרץ 2014 | סנט לואיס, מיזורי | סקוט-טרייד סנטר | פיפת' הרמונישר לויד |
| 22 במרץ 2014 | קולומבוס, אוהיו | Nationwide Arena |
| 23 במרץ 2014 | גרנד ראפידס, מישיגן | ואן אנדל ארנה | 5,342 | 5,072 | 95% | $264,360 |
| 26 במרץ 2014 | טורונטו | קנדה | מרכז אייר קנדה | 11,085 | 11,085 | 100% | $575,655 |
| 27 במרץ 2014 | קליבלנד, אוהיו | ארצות הברית | קוויקן לואנס ארנה |
| 29 במרץ 2014 | נאשוויל, טנסי | ברידג'סטון ארנה | 7,256 | 7,256 | 100% | $352,432 |
| 30 במרץ 2014 | אינדיאנפוליס, אינדיאנה | Bankers Life Fieldhouse |
| דרום אמריקה |
| 22 באפריל 2014 | סאו פאולו | ברזיל | סיטיבנק הול (סאו פאולו) | The Rosso Sisters | 20,125 | 20,125 | 100% | $1,472,530 |
| 24 באפריל 2014 |
| 25 באפריל 2014 |
| 27 באפריל 2014 | ריו דה ז'ניירו | סיטיבנק הול (ריו דה ז'ניירו) | 16,382 | 15,911 | 97% | $1,104,220 |
| 28 באפריל 2014 |
| 30 באפריל 2014 | ברזיליה | NET Live Brasilia | 5,733 | 5,733 | 100% | $456,132 |
| 1 במאי 2014 | בלו הוריזונטה | שברולט הול | 4,905 | 4,693 | 95.5% | $348,350 |
| 3 במאי 2014 | פורטו אלגרה | Pepsi on Stage | 5,231 | 5,231 | 100% | $401,067 |
| 6 במאי 2014 | בואנוס איירס | ארגנטינה | Estadio Luna Park | 6,758 | 6,758 | 100% | $536,690 |
| 8 במאי 2014 | סנטיאגו | צ'ילה | מוביסטאר ארנה |
| 10 במאי 2014 | גואיאקיל | אקוודור | Plaza Lagos |
| צפון אמריקה #2 |
| 16 במאי 2014 | מקסיקו סיטי | מקסיקו | מקסיקו סיטי ארנה | The Rosso Sisters |
| 17 במאי 2014 | מונטריי | מונטריי ארנה |
| אירופה |
| 1 ביוני 2014 | לונדון | אנגליה | KOKO |
| **סכום כולל** | **185,516** | **176,518** | **86%** | **$9,876,416** |

### שינויים וביטולים

| תאריך | עיר | מדינה | שינוי/ביטול | פירוט | מקור |
| --- | --- | --- | --- | --- | --- |
| 12 במאי 2014 | פנמה סיטי | פנמה | ביטול | עקב בעיות במישור ההפקתי |  |
| 14 במאי 2014 | גואטמלה סיטי | גואטמלה |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דמי לובאטו** |

* האתר הרשמי של דמי לובאטו (באנגלית)
* The Neon Lights Tour - ההופעה המלאה, באתר יוטיוב
* הכנסות מהופעות, באתר atrl
* רשימות השמעה של סיבוב ההופעות The Neon Lights Tour, באתר setlist.fm

הערות שוליים
------------

1. ↑  2014 Year End Special Features
2. 1 2  Demi Lovato ‘Neon Lights Tour’ San Jose Review & Set List
3. 1 2  Demi Lovato Will Make Like Queen Bey On Neon Lights Tour: Watch
4. ↑  Demi Lovato Leaving 'X Factor,' Simon Cowell Confirms
5. ↑  Demi Lovato
6. ↑  Demi Lovato Announces 2014 Tour with Little Mix, Cher Lloyd, Fifth Harmony
7. ↑  Demi Lovato Says ‘Absolutely’ To Fifth Harmony Collaboration
8. ↑  Demi Lovato - The Neon Lights Tour
9. ↑  Demi Lovato - Really Don't Care (São Paulo 04/25/2014)
10. ↑  Demi Lovato & sister Madison De la Garza "Here We Go Again" Live Neon Lights Tour Indianapolis
11. ↑  Demi Lovato Shimmers on Neon Lights Tour: Live Review
12. ↑  Demi Lovato’s ‘Neon Lights’ Tour Shines Bright In Vancouver, Canada: Live Review
13. ↑  Review: Demi Lovato fails to impress in concert
14. ↑  Fifth Harmony - The Neon Lights Tour
15. ↑  Little Mix - The Neon Lights Tour
16. ↑  Cher Lloyd - The Neon Lights Tour
17. ↑  The Rosso Sisters - The Neon Lights Tour
18. ↑  Announcing The Neon Lights Tour!!!
19. ↑  Demi Lovato Announces 2014 Tour with Little Mix, Cher Lloyd, Fifth Harmony
20. ↑  Daniella Mason Twitter
21. ↑  הכנסות מהופעות (Billboard Boxscore)  

	* Billboard Boxscore - Current Scores
	* Billboard Boxscore - Current Scores
	* Billboard Boxscore - Current Scores
	* Billboard Boxscore - Current Scores
	* Billboard Boxscore - Current Scores
	* Billboard Boxscore - Current Scores
	* Billboard Boxscore - Current Scores
22. ↑  "Rosso Sisters" fará show de abertura na The Neon Lights Tour na América do Sul
23. ↑  הכנסות מהופעות (Billboard Boxscore)  

	* Billboard Boxscore - Current Scores
	* Billboard Boxscore - Current Scores
24. 1 2 3  של 20 הופעות בלבד
25. ↑  ההכנסות הן של 20 הופעות בלבד מתוך 43 הופעות
26. ↑  Panama and Guatemala Shows

| דמי לובאטו |
| --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים |
| אלבומי אולפן | *Don't Forget* ‏• *Here We Go Again* ‏• *Unbroken* ‏• *Demi*‏ • *Confident* ‏• *Tell Me You Love Me* • *Dancing with the Devil... the Art of Starting Over* • *Holy Fvck* |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • *Moves Me* |

| דמי לובאטו – שירים |
| --- |
| *Don't Forget* | "Get Back" •‏ "La La Land" •‏ "Don't Forget" |
| *Here We Go Again* | "Here We Go Again" •‏ "Remember December" |
| *Unbroken* | "Skyscraper" •‏ "Give Your Heart a Break" |
| *Demi* | "Heart Attack" •‏ "Made in the USA" •‏ "Neon Lights" ‏• "Really Don't Care" |
| *Confident* | "Cool for the Summer" •‏ "Confident" •‏ "Stone Cold" |
| *Tell Me You Love Me* | "Sorry Not Sorry" •‏ "Tell Me You Love Me" |
| *Dancing with the Devil... the Art of Starting Over* | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |
| *Holy Fvck* | "Substance" • "Skin of My Teeth" • "29"‏ |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |